**Раздел I**

**ТЕХНИЧЕСКА СПЕЦИФИКАЦИЯ**

Обществена поръчка – публично състезание с предмет:

„Доставка и монтаж на обзавеждане за НЧ „Нов живот - 1941“ с.Черна, НЧ „Светлина – 1940“ с.Ловчанци и за офис, находящ се в сградата на община Добричка по проект ROBG-456 „Хършова-Добричка, заедно по красивия път на устойчивото развитие, чрез трансгранична култура“

**І.ОПИСАНИЕ НА ПРЕДМЕТА НА ПОРЪЧКАТА**

Предметът на обществената поръчка включва доставка и монтаж на обзавеждане за НЧ „Нов живот - 1941“ с.Черна, НЧ „Светлина – 1940“ с.Ловчанци и за офиса на проект ROBG-456, който се намира в град Добрич, ул. „Независимост“ № 20, административна сграда на община Добричка.

**Обособена позиция № 1** – Доставка и монтаж на обзавеждане за обекти: НЧ“ Нов живот – 1941“ в село Черна, НЧ „Светлина – 1940“ в село Ловчанци и офис на проекта, находящ се в сградата на община Добричка.

**Обособена позиция № 2** - Доставка и монтаж на фиксирани столове за зрителната зала за обекти: НЧ“ Нов живот – 1941“ в село Черна и НЧ „Светлина – 1940“ в село Ловчанци.

Възложителят възлага обществената поръчка в изпълнение на проект ROBG-456 „Хършова-Добричка, заедно по красивия път на устойчивото развитие, чрез трансгранична култура“, финансиран от Програма ИНТЕРРЕГ V-A Румъния-България 2014-2020 г.

Целта на проекта е да съживи трансграничния регион, като стимулира туризма и същевременно допринесе за опазването на културното наследство на историческaта област, в която съществуват две нации (Румъния и България).

Обществената поръчка се възлага в изпълнение на заложени дейности в работни пакети I2 „Инвестиции“ и М „Мениджмънт“.

При разработването на проекта е констатирано, че основното обзавеждане в двете читалища е закупено през 60-те години. То е частично счупено, морално остаряло и недостатъчно за обема на културните дейности, които се провеждат в читалищата и не отговаря на съвременните изисквания за безопасност, функционалност и енергийна ефективност. В тях липсва обзавеждане, което да отговори на новите потребности от обогатяване и интернационализиране на културния продукт, създаван на територията и способен за привлече посетителски интерес.

По тези причини е предвидено закупуването на ново обзавеждане, което да съответства на новите функции и на обновените сгради, предназначени да предлагат културни събития в модерен формат.

Предвидено е също обзавеждане за офиса на проекта, състоящо се от столове и шкафове за съхранение на документацията. То ще бъде използвано от персонала, участващ в управлението на проекта, за съвместните срещи, провеждани на ниво управление на проекта.

**II ОПИСАНИЕ НА ПРЕДВИДЕНАТА ДОСТАВКА И МОНТАЖ НА ОБЗАВЕЖДАНЕ ПО ВСЯКА ОБОСОБЕНА ПОЗИЦИЯ**

**Обособена позиция № 1 –** Доставка и монтаж на обзавеждане за обекти : НЧ“ Нов живот – 1941“ в село Черна, НЧ „Светлина – 1940“ в село Ловчанци и офис на проекта, находящ се в сградата на община Добричка.

**За обект 1 НЧ“Нов живот – 1941“ в село Черна** е предвидена доставка и монтаж на : маса за озвучителната техника за концертната зала на читалището; 3 бюра, 15 броя щори за прозорци за помещенията, 16 стола за посетители, 4 маси и 3 секции за новия туристически информационен офис; 20 тапицирани стола и 2 големи маси с 20 места за репетиционната и за конферентната зали; 4 гардероба за съхранение на автентични костюми, инструменти и реквизити на групата за автентичен фолклор; 20 стилни тапицирани стола за конферентната зала; 6 огледала, 4 броя плотове и 4 щендера за костюми за гримьорната; 2 големи огледала за фоайето на читалището.

**За обект 2 НЧ „Светлина – 1940“ в село Ловчанци** е предвидена доставка и монтаж на : маса за озвучителната техника за концертната зала на читалището; 4 посетителски стола, маса и 2 компютърни бюра за новия туристически информационен офис; 16 посетителски стола, 1 голяма маса и 7 гардероба за съхранение на автентични костюми, инструменти и реквизити, използвани от групата за автентичен фолклор в репетиционната зала.

**За обект 3 офис на проекта**, находящ се в сградата на община Добричка е предвидена доставка и монтаж на : 4 работни стола; 4 посетителски стола и 2 бр. метални шкафове за съхраняване на документи.

**Обособена позиция № 2** - Доставка и монтаж на фиксирани столове за зрителната зала за обекти : НЧ“ Нов живот – 1941“ в село Черна и НЧ „Светлина – 1940“ в село Ловчанци.

**За обект 1 НЧ“ Нов живот – 1941“ в село Черна** е предвидена доставка и монтаж на 155 фиксирани стола и 4 стола за хора с увреждания;

**За обект 2 НЧ „Светлина – 1940“ в село Ловчанци** е предвидена доставка и монтаж на 148 фиксирани стола и 4 стола за хора с увреждания.

Срокът на доставката и монтажа започва да тече считано от датата на изпратено от Възложителя до Изпълнителя възлагателно писмо, по електронен път, за извършване на конкретните дейности, предмет на възлагане.

Обществената поръчка включва дейности в обем, характеристики и условия, описани по-долу в таблиците:

**За обособена позиция 1:** Доставка и монтаж на обзавеждане за обекти : НЧ“ Нов живот – 1941“ в село Черна, НЧ „Светлина – 1940“ в село Ловчанци и офис на проекта, находящ се в сградата на община Добричка.

|  |  |  |  |
| --- | --- | --- | --- |
| Обект 1: Доставка и монтаж на обзавеждане за НЧ“ Нов живот – 1941“ в с. Черна. | | | |
| Позиция | Вид оборудване | Параметри на оборудването\*  Минимални технически изисквания | Количество/ брой |
| 1 | Посетителски стол с тапицирани седалка и облегалка, метална конструкция | Подсилени с долен и заден капак, придружени със сертификат за негоримост | 16 |
| 2 | Компютърно бюро с чекмедже и подвижен плот | мин. 90х60х75 см, изработени от 18 мм ламинирано ПДЧ; работният плот е кантиран с кант 2х22 мм, а краката с 0,4х22 мм; 2 бр. ролкови плъзгачи на 35 см за клавиатурата | 2 |
| 3 | Столове – зала репетиции, гримьорна (тапицирани) | Подсилени с долен и заден капак, придружени със сертификат за негорима пяна, плат и боя | 26 |
| 4 | Маси за туристически информационен център (ТИО) | мин.90х150х75 см; плот 18 мм ламинирано ПДЧ с кант 22х2 мм, царги 10 см и 4 бр. алуминиеви мебелни крака | 4 |
| 5 | Маса голяма – репетиционна – 20 места | мин.380х120х75 см с двоен подсилен плот кантиран с кант 2х22 мм и три броя крака, изработени от 18 мм ПДЧ | 1 |
| 6 | Шкаф/секция – библиотечни за туристически информационен център (ТИО) | мин. 80х 40 х 190 см; корпус кантиран с 0,4х22 мм кант; с две врати кантирани с 2х22 мм кант; 2 бр. мебелни дръжки; рафтове подвижни | 3 |
| 7 | Гардероби за съхранение на костюми – трикрилни, (посочените мин. параметри са на едно крило) | мин. 90х60х200 см изработени от 18 мм ламинирано ПДЧ, кантирани корпуси с 0,4х22 мм кант и врати кантиранис 2х22 мм кант; 2 броя рафтове и лост | 4 |
| 8 | Подвижни столове – стилни тапицирани за конферентна зала | С механизъм мултиблок и сертификат за товароносимост и негоримост | 20 |
| 9 | Конферентна маса – 20 места – масив | мин.380х120х75 см, изработена от 25 мм масивни чамови плоскости, подсилена дървена конструкция и 3 бр. масивни крака | 1 |
| 10 | Бюро/Маса/плот за техника за озвучаване | мин. 74x68x55, плот от 18 мм ПДЧ, кантиран с 2х22 мм кант; 4 бр. метални крака и отвори за кабели | 1 |
| 11 | Големи стенни огледала за фоайе | Минимални размери 80/180 см фасет и монтаж | 2 |
| 12 | Огледала за гримьорна | Минимални размери 70х90 см фасет и монтаж | 4 |
| 13 | Плотове под огледала | Минимални размери 70/40 см, ламинирано ПДЧ 18 мм с кант 2х22мм, захвати с дюбели | 4 |
| 14 | Закачалки/щендери за костюми | Щендер за дрехи с колела раздвоен с регулация тръба Ф35мм | 4 |
| 15 | Прозоречни щори | PVC с приблизителни размери както следва | 15 |
|  | На II-ри етаж | Зала репетиции-Приблизителни размери 130/190 | 3 |
|  |  | Зала репетиции-Приблизителни размери 124/187 | 1 |
|  |  | Зала репетиции-Приблизителни размери 132/187 | 1 |
|  | Коридор | Приблизителни размери 132/187 | 2 |
|  | Читалня | Приблизителни размери 124/190 | 2 |
|  |  | Приблизителни размери 133/190 | 2 |
|  | Стълбище | Приблизителни размери 130/190 | 1 |
|  | Музей | Приблизителни размери 130/193 | 3 |

|  |  |  |  |
| --- | --- | --- | --- |
| Обект 2: Доставка и монтаж на обзавеждане за НЧ „Светлина – 1940“ в с. Ловчанци. | | | |
| Позиция | Вид оборудване | Параметри на оборудването\*  **Минимални технически изисквания** | Количество/ брой |
| 1 | Гардероб за съхранение на костюми, двукрилни; (посочените мин. параметри са на едно крило) | мин. 90х60х200 см изработени от 18 мм ламинирано ПДЧ, кантирани корпуси с 0,4х22 мм кант и врати кантирани с 2х22 мм кант; 2 броя рафтове и лост | 7 |
| 2 | Компютърно бюро с чекмедже и подвижен плот | мин. 90х60х75 см, изработени от 18 мм ламинирано ПДЧ; работният плот е кантиран с кант 2х22 мм, а краката с 0,4х22 мм; 2 бр. ролкови плъзгачи на 35 см за клавиатурата | 2 |
| 3 | Посетителски стол с тапицирани седалка и облегалка, метална конструкция | Подсилени с долен и заден капак, придружени със сертификат за негоримост | 20 |
| 4 | Маса за читалня | мин. размери 300/150 см, ламинирано ПДЧ с подсилен плот от две части; царги 10 см; 12 бр. метални крака | 1 |
| 5 | Маса/плот за техника на 3 нива | Плот от 18 мм ПДЧ, кантиран с 2х22 мм кант; 4 бр. метални крака  мин. размери 74х68х55 | 1 |
| 6 | Маса за озвучителна система | Плот от 18 мм ПДЧ, кантиран с 2х22 мм кант; 4 бр. метални крака и отвори за кабели  мин. размери 120х60х80 | 1 |

|  |  |  |  |
| --- | --- | --- | --- |
| Обект 3: Доставка и монтаж на обзавеждане за офиса на проект ROBG 456, находящ се в град Добрич, ул. „Независимост“ № 20, административна сграда на община Добричка | | | |
| Позиция | Вид оборудване | Параметри на оборудването\*  Минимални технически изисквания | Количество |
| 1 | Работни столове | Придружени със сертификати за товароносимост Максимален товар - до 130 кг | 4 |
| 2 | Посетителски столове | Седалка и облегалка тапицирани с дамаска; Здрава метална черна конструкция | 4 |
| 3 | Метален шкаф за съхранение на документи | Със заключващ механизъм;2 Рафта, конструкция от стоманена ламарина  Минимални размери 91x 37x 183 см, тегло: 52 кг | 2 |

**Обособена позиция № 2** - Доставка и монтаж на фиксирани столове за зрителната зала за обекти: НЧ“ Нов живот – 1941“ в село Черна и НЧ „Светлина – 1940“ в село Ловчанци.

|  |  |  |  |
| --- | --- | --- | --- |
| Обект 1: Доставка и монтаж на фиксирани столове за зрителна зала за обект НЧ“ Нов живот – 1941“ в село Черна | | | |
| Позиция | Вид оборудване | Параметри на оборудването\*  Минимални технически изисквания | Количество |
| 1 | Столове за зрителна зала – стационарни с подлакътник | Мин.размери: широчина-50 см, дълбочина -45 см, и височина от пода – 45 см, модел с композиция от 5 и 10 места в редица в зависимост от размера на помещението, товароносимост 120 кг на място, придружени със сертификат ISO 9001 или еквивалент; отговарящи на европейските норми за безопасна употреба | 155 |

|  |  |  |  |
| --- | --- | --- | --- |
| Обект 2: Доставка и монтаж на фиксирани столове за зрителна зала за обект и НЧ „Светлина – 1940“ в село Ловчанци. | | | |
| Позиция | Вид оборудване | Параметри на оборудването\*  Минимални технически изисквания | Количество |
| 1 | Столове за зрителна зала – стационарни с подлакътник | Мин.размери: широчина-50 см, дълбочина -45 см, и височина от пода – 45 см, модел с композиция от 5 и 10 места в редица в зависимост от размера на помещението, товароносимост 120 кг на място, придружени със сертификат ISO 9001 или еквивалент; отговарящи на европейските норми за безопасна употреба | 148 |

**ІI.ОСНОВНИ ИЗИСКВАНИЯ ЗА ДОСТАВКАТА И МОНТАЖА НА ОБЗАВЕЖДАНЕТО**

1.Мебелите за вътрешно обзавеждане за нуждите на НЧ“ Нов живот – 1941“ в село Черна, НЧ „Светлина – 1940“ в село Ловчанци и за офиса на проекта следва да отговарят на следните изисквания:

- Да отговарят на нормативните изисквания по БДС и EN или еквиваленти.

- Да бъдат нови и неупотребявани;

- Да бъдат безопасни, лесни за обслужване, удобни за работа, функционални;

- Да не променят цвета си от пряка слънчева светлина, с възможност да бъдат обслужвани и почиствани лесно;

- Да имат дълъг срок на експлоатация;

2.Обзавеждането да се достави в подходяща транспортна опаковка, която гарантира запазването на целостта и функционалността на изделията при транспорт, товаро-разтоварни дейности и съхранение. Обзавеждането да се монтира в съответните помещения.

3.Всички разходи за транспорт, товаро-разтоварни работи и др., необходими за изпълнение на предмета на поръчката, са за сметка на избрания за Изпълнител участник;

4.Ако при доставката на обзавеждането се открият неточности в количествата и/или видовете стоки и/или явни недостатъци, Възложителят не ги приема. Изпълнителят е длъжен да изправи посочените от ВЪЗЛОЖИТЕЛЯ нередности/недостатъци и при условията, посочени в проекта на договор за възлагане на обществената поръчка, да достави точния вид и брой на заявените стоки, отговарящи на техническото предложение на Изпълнителя или такива без явни недостатъци или външни повреди;

5.При констатиран производствен дефект или повреда в рамките на предложените гаранционни срокове, Изпълнителят поправя или заменя с ново и неупотребявано повреденото или некачествено изделие, при условията, посочени в проекта на договор за възлагане на обществената поръчка.

**6.Технически изисквания към материалите и обзавеждането:**

Отделните елементи на обзавеждането, съставните им части и материалите, от които са направени, да са с високо качество и да съответстват на действащите технически норми, да са устойчиви на механични въздействия; влагоустойчиви, термоустойчиви и устойчиви на химични въздействия в нормалните граници за обзавеждане. Материалите да не съдържат вредни за човешкия организъм съставки.

Отделните елементи на обзавеждането да хармонират помежду си, да създават единен интериор в съвременен стил, както и да съответстват на функционалното предназначение, за които ще бъдат предназначени в читалището.

Размерите, които са посочени за мебелите, са минимални технически изисквания и участниците следва да се придържат към тях или да предлагат мебели, близки до размера на посочените, съобразени с размерите на конкретното помещение, в което ще бъдат монтирани. На участниците ще бъде осигурен достъп до всички помещения в сградите, находящи се, както следва: читалищна сграда в с.Черна, читалищна сграда в с.Ловчанци и административна сграда в гр.Добрич, ул. „Независимост“ № 20, за времето от 08.00 часа до 16.30 часа всеки работен ден.

Мебелите, за които е отбелязано, че материалът е от ПДЧ плоскости, е задължително да бъдат изработени от този материал.

При конструкцията на отделните видове мебели да се използва съвременен обков, за осигуряване на по-голяма естетичност и надеждност на изделията. Пантите на вратите да са здрави, позволяващи многократно ежедневно отваряне и затваряне. Вратите на шкафовете и гардеробите да се затварят плътно, без видими отклонения и деформации от правилното положение.

Всички шкафове и гардероби трябва да са с нивелационни пети с удобен достъп за лесно нивелиране.

Гардеробите да бъдат с механизъм за окачване на закачалки с дрехи.

При включване на метални елементи в конструкциите, както и за мебелите изцяло изработени от метал, с покритие за надеждна защита от корозия и да създават стабилност на мебелите при експлоатация

Бюрата за компютри да са с изтеглящ се плот за клавиатура и мишка и подвижна поставка на колела за компютър.

При възможност Участникът да представи каталог на изделията, които предлага, като посочи моделите, с които участва в конкурса или снимков материал на хартиен и електронен носител.

7.**Специфични технически изисквания за стационарни столове за зрителна зала**

Предлаганият модел театрален стол е предназначен за монтаж в зрителни редове в театрални, музикални, читалищни и други обществени зали.

Следва да се отличава с отличен баланс между дизайн, удобство и акустични параметри, което да се осъществи чрез използваните за направата му материали.

Столът да се състои от метална стойка, страница, седалка и облегалка.

Страниците, седалката и облегалката да се тапицират с трудно-горим мебелен плат (Клас 1) със специално предназначение за обществени зали съгласно нормите на противопожарна опасност. Освен че е трудно-горим, платът трябва да има и специални акустични параметри. Изборът на цвят се извършва от възложителя след определяне на изпълнител на поръчката, без да е заложен като критерий за определяне на изпълнителя.

Металната стойка да се изработи от метална профилирана тръба и два броя шини.

Нагласяването на стойката на стола спрямо наклона на пода да се извършва чрез основата на крака. В основата да има отвори, през които да става монтирането на столовете към пода.

Металната стойка/конструкция задължително следва да е покрита с електростатично прахово покритие с дебелина на боята мин. 40 микрона.

Изискване към седалката да е с рамкова носеща конструкция, изработена от масив (напр.бук) и мека част.

Меката част на седалката следва да е от студено инжектирана полиуретанова пяна с плътност 45 кг/м3 (по преценка на участника да предложи друго което да отговаря на изискването на възложителя), устойчива във времето и да е тапицирана със специален мебелен плат.

Сгъването на седалката да става вертикално към облегалката при ставане от стола и да се извършва автоматично, чрез противотежест, което да не изисква никаква допълнителна поддръжка.

Облегалката да е с рамкова носеща конструкция, с метални лагери изработена от масив (напр.бук).

Меката част на облегалката следва да е от студено инжектирана полиуретанова пяна с плътност 45 кг/м3 (по преценка на участника да предложи друго което да отговаря на изискването на възложителя), устойчива във времето и да е тапицирана със специален мебелен плат.

Формата на облегалката следва да е със специална форма, която осигурява опора в ниската част на гърба.

На обратната страна на облегалката следва да има монтирани шпантел от ламиниран HDF, съответстващ на цвета на подлакътника.

Страницата да е с рамкова носеща конструкция, изработена от масив (напр.бук) и тапицирана с мебелен плат.

Върху горния й край се монтира декоративен подлакътник от масив, оцветен и лакиран в цвят, съответстващ на цялостното изпълнение на столовете. Всеки подлакътник да е общ за две съседни места, с изключение на тези в края на редовете.

**Важно\*:**

1.**Към настоящата техническа спецификация са приложени** **чертежи за разположение на стационарни столове в съответната зала, които са съобразени с минималните изисквания на чл.182 от Наредба № РД-02-20-3 от 21.12.2015 г. за проектиране, изпълнение и поддържане на сгради за обществено обслужване в областта на образованието и науката, здравеопазването, културата и изкуствата на Министерството на регионалното развитие и благоустройството.**

**2.При монтажа на стационарните столове участникът следва да се съобрази с начина на закрепване на столовете на подовата настилка в залите на читалищата както следва:**

**Подовата настилка в залата на НЧ „Нов живот-1941“ с.Черна е от гранитогрес и с наклон към сцената;**

**Подовата настилка в залата на НЧ „Светлина – 1940“ с.Ловчанци е от дюшеме с дебелина 4 мм, върху дървена подова конструкция.**

**Забележка:**

Всички доставени активи при изпълнението на предмета на настоящата поръчка следва да са в пълно съответствие с изискванията на възложителя, посочени в Техническата спецификация и останалите части на документацията за поръчката, както и с добрите практики при изпълнението на подобни поръчки.

**!!! Важно:** *В изпълнение на разпоредбата на чл.48, ал.2 от ЗОП да се счита добавено „или еквивалент“ навсякъде, където в настоящата Техническа спецификация са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.*

**III.СРОК ЗА ИЗПЪЛНЕНИЕ НА ДОСТАВКАТА И МОНТАЖА НА ОБЗАВЕЖДАНЕТО**

Срокът за изпълнение на дейностите от предмета на настоящата обществена поръчка е в съответствие с предложението в офертата на определения Изпълнител, който срок не може да бъде по – дълъг от 60 (шестдесет) календарни дни, считано от датата на изпратено от Възложителя до Изпълнителя възлагателно писмо, по електронен път за извършване на конкретните дейности, предмет на възлагане.

**IV.СЕРВИЗ И ГАРАНЦИОННО ОБСЛУЖВАНЕ**

ИЗПЪЛНИТЕЛЯТ гарантира качеството на доставената мебелировка и обзавеждане в срока, уговорен между страните в Договора. Този срок не може да бъде по-малък от три години от датата на подписания окончателен приемо-предавателен протокол.

СРОКОВЕТЕ на гаранцията за качество започват да текат от датата на подписване на двустранния протокол между страните за приключване на монтажа на обзавеждането.

ИЗПЪЛНИТЕЛЯТ гарантира срещу скрити фабрични дефекти на доставеното обзавеждане, при условие, че са спазени условията за експлоатация и възникналите дефекти не са резултат от обикновено износване, неправилно съхранение или ползване, което се констатира с протокол.

При възникване на повреда, представител на ВЪЗЛОЖИТЕЛЯ уведомява ИЗПЪЛНИТЕЛЯ писмено по факс, електронна поща или обикновена поща за характера на повредата и датата на възникването й.

В срок уговорен между страните в договора, ИЗПЪЛНИТЕЛЯТ следва да изпрати специалисти за отстраняване на дефектите. В случай, че дефектът не може да бъде отстранен на място, транспортът до мястото, където ще бъде извършен ремонтът, е за сметка на ИЗПЪЛНИТЕЛЯ.

**V.ПРИЕМАНЕ ИЗПЪЛНЕНИЕТО НА ВЪЗЛАГАНАТА ДОСТАВКА И МОНТАЖ**

Доставката и монтажът на обзавеждането се приема с подписване на двустранен приемо-предавателен протокол. В протокола Изпълнителят включва подробно всички артикули – количества и цена.

**VІ.Изисквания, свързани с програмата, финансираща проекта**

При изпълнението на настоящата обществена поръчка Изпълнителят се задължава да спазва изискванията за осигуряване на информация и публичност съгласно Наръчника за визуалнa идентичност за Програма за трансгранично сътрудничество Interreg V-A Румъния-България 2014-2020 г., достъпен на интернет адрес: <http://interregrobg.eu/bg/rules-of-implementation/programme-rules/visual-identity-manual-bg.html> .

**Участникът задължително използва образците –приложения към офертата си без да променя шрифта (Trebuchet MS) и размера(12), както и логата, съгласно изискванията за визуализация по Програма ИНТЕРРЕГ V-A Румъния-България 2014-2020 г.**

Изготвил:

Красимир Димитров

Експерт при „Диджиби Интернейшънъл“ ООД